LĪGUMS

PAR IZGLĪTĪBAS PAKALPOJUMA SNIEGŠANU

Izpildītāja līguma eksemplāra reģistrācijas **Nr.** 646

Rīgā 24.04.2024

**Valsts policijas koledža**, reģistrācijas numurs 90000072027, juridiskā adrese: Ezermalas iela 10, Rīga, LV-1014, tās direktora p.i. Zanes Pumpures personā, kura rīkojas, pamatojoties uz Ministru kabineta 2023. gada 19. decembra noteikumiem Nr. 819 „Valsts policijas koledžas nolikums” (turpmāk – **Izpildītājs**), no vienas puses,

un

**Rīgas valstspilsētas pašvaldības policija**, juridiskā adrese: Valērijas Seiles iela 12A, Rīga, LV-1019 (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” 12. punktuno otras puses,

abi kopā saukti – **Puses**, noslēdz šo līgumu par izglītības pakalpojumu sniegšanu (turpmāk – **Līgums**):

1. **Līguma priekšmets**
   1. Pasūtītājs uzdod, bet Izpildītājs apņemas pēc Pasūtītāja pieprasījuma nodrošināt Pasūtītājam izglītības pakalpojumu sniegšanu pieaugušo neformālās izglītības programmās, saskaņā ar Valsts policijas koledžas pieaugušo neformālās izglītības programmu sarakstu, kas ir publicēts tīmekļa vietnē <http://www.policijas.koledza.gov.lv/> (turpmāk katrs atsevišķi – **Mācību kurss** un viss kopā – **Mācību kursi**).
   2. Pasūtītājs katrā Mācību kursa grupā nodrošina līdz 20 (divdesmit) dalībniekus.
   3. Izpildītājs attiecīgo Mācību kursu nodrošina laika posmā no **2024. gada 29. aprīļa līdz 2025. gada 28. aprīlim,** par izglītības pakalpojuma sniegšanas datumiem Pusēm iepriekš vienojoties elektroniski.
   4. Puses vienojas, ka Mācību kurss tiek nodrošināts klātienē Ezermalas ielā 10, Rīgā, LV-1014, vai attālināti, izmantojot Cisco Webex Meetings videokonferenču platformu, taču tā norises vieta var tikt mainīta, savstarpēji par to elektroniski vienojoties vismaz 15 (piecpadsmit) darba dienas pirms pasākuma norises.
   5. Puses vienojas, ka Līguma izpratnē 1 (viena) akadēmiskā stunda ir 45 (četrdesmit piecas) minūtes.
   6. Izpildītājs Mācību kursu īsteno latviešu valodā.
2. **Līguma summa un darbības termiņš**
   1. Līgums stājas spēkā ar brīdi, kad to parakstījušas abas puses un darbojas 1 (vienu) gadu vai līdz brīdim, kad tiek sasniegta Līguma 2.2. punktā noteiktā Līguma summa**.**
   2. Līguma summa bez pievienotā vērtības nodokļa (turpmāk – **PVN**) ir EUR 5 000,00 (pieci tūkstoši *euro,* 00 centi).
   3. Maksa par Mācību kursa nodrošināšanu Līguma darbības laikā tiek noteikta saskaņā ar Ministru kabineta 2023. gada 14. februāra noteikumu Nr. 61 “Grozījums Ministru kabineta 2018. gada 3. maija noteikumos Nr. 256 “Valsts policijas koledžas maksas pakalpojumu cenrādis”” 6.l. apakšpunktu un 3. piezīmi. PVN netiek piemērots saskaņā ar Pievienotās vērtības nodokļa likuma 52. panta pirmās daļas 12. punktu. Maksa par katras konkrētās Mācību grupas apmācībām tiek aprēķināta, ņemot vērā dalībnieku skaitu konkrētajā Mācību grupā.
   4. Līguma kopējā summā ir ietvertas visas izmaksas, kas saistītas ar Izpildītāja pedagogu darba samaksu, nepieciešamo palīgmateriālu izmantošanas izmaksām, izdales materiālu sagatavošanu, pavairošanu un izsniegšanu, apliecību sagatavošanu un izsniegšanu, mācību telpu nodrošināšanas izmaksām u.c. ar Līguma savlaicīgu un kvalitatīvu izpildi saistītās izmaksas.
   5. Izpildītāja sniegtie izglītības pakalpojumi uzskatāmi par pieņemtiem, ja Izpildītājs ir nodrošinājis Mācību kursu saskaņā ar Līguma 1.1.  un 1.2. punktu, Līguma 1.3. punktā noteiktajā termiņā un Līguma 1.4. punktā noteiktajā vietā, un Pušu pārstāvji ir parakstījuši Izpildītāja sagatavoto nodošanas-pieņemšanas aktu par konkrēto Mācību kursa nodrošināšanu.
   6. Pušu pārstāvji, kuri ir pilnvaroti parakstīt nodošanas-pieņemšanas aktu:
      1. no Pasūtītāja puses – Rīgas valstspilsētas pašvaldības policijas Personāla nodaļasGalvenais speciālists personāla attīstības jautājumos Guntis Dūda, e-pasts: [Guntis.Duda@riga.lv](mailto:Guntis.Duda@riga.lv), tālr. Nr. 67037279, 25425306 vai tā pienākumu izpildītājs;
      2. no Izpildītāja puses – Valsts policijas koledžas Karjeras attīstības un profesionālo mācību centra priekšniece Aļona Zinčenko, e-pasts: [alona.zincenko@koledza.vp.gov.lv](mailto:alona.zincenko@koledza.vp.gov.lv), tālr. Nr. +37167219988 vai tā pienākumu izpildītājs.
   7. Pasūtītājs par Izpildītāja Mācību kursa nodrošināšanu samaksu veic 14 (četrpadsmit) darba dienu laikā pēc nodošanas-pieņemšanas akta abpusējas parakstīšanas un Izpildītāja rēķina saņemšanas.
3. **Norēķinu kārtība**
   1. Pasūtītājs veic apmaksu par tiem Izpildītāja sniegtajiem izglītības pakalpojumiem, par kuriem:
      1. pirms darbu uzsākšanas ir saņemts Pasūtītāja rakstisks saskaņojums;
      2. ir abpusēji parakstīts Līguma 2.5. apakšpunktā minētais nodošanas-pieņemšanas akts;
      3. ir saņemts Izpildītāja rēķins.
   2. Izpildītājs reizi mēnesī sastāda pieņemšanas-nodošanas aktu par veiktajām apmācībām.
   3. Pasūtītājs maksā Izpildītājam par faktiskām apmācības veikšanas reizēm katru mēnesi, pamatojoties uz Izpildītāja iesniegto rēķinu un nodošanas-pieņemšanas aktu.
   4. Izpildītājs nodošanas-pieņemšanas akta un rēķina iesniegšanai izmanto Rīgas valstspilsētas pašvaldības portālu [www.eriga.lv](http://www.eriga.lv) (turpmāk – **elektroniskais rēķins**).
   5. Elektroniska rēķina iesniegšana notiek šādi:
      1. Izpildītājs sagatavo elektronisko rēķinu, atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
      2. Izpildītājs rēķinā norāda:

Saņēmējs: Rīgas valstspilsētas pašvaldība;

Adrese: Rātslaukums 1, Rīga, LV-1050;

Reģistrācijas Nr.:90011524360;

PVN reģ. Nr.: LV90011524360;

Banka: Luminor Bank AS Latvijas filiāle;

SWIFT kods: RIKOLV2X;

Konts: LV41RIKO 0021800014010;

RD iestāde: Rīgas valstspilsētas pašvaldības policija;

RD iestādes adrese: Valērijas Seiles iela 12A, Rīga, LV-1019;

RD iestādes kods: 219.

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes veidiem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā [www.eriga.lv](http://www.eriga.lv), sadaļā „Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu un nodošanas-pieņemšanas aktu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
  5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
  6. Pasūtītājs ir tiesīgs neapmaksāt elektronisko rēķinu, ja Pakalpojuma pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Izpildītājs ir novērsis konstatētos trūkumus.
  7. Izpildītājs ir tiesīgs iesniegt ar drošu elektronisko parakstu parakstītu rēķinu un nodošanas-pieņemšanas aktu, ja tehnisku iemeslu dēļ nav iespējams iesniegt elektronisko rēķinu uz elektroniskā pasta adresi rpp@riga.lv.

1. **Līguma izpildes kārtība**
   1. Izpildītājs nodrošina savlaicīgu un kvalitatīvu Pakalpojuma sniegšanu saskaņā ar Līguma noteikumiem un normatīvajiem aktiem.
   2. Izpildītājs Pakalpojuma sniegšanai apņemas nodrošināt kvalificētu personālu.
   3. Pasūtītājs pieņem Pakalpojumu, kas sniegts atbilstoši Līguma prasībām, parakstot nodošanas-pieņemšanas aktu ne vēlāk kā 5 (piecu) darba dienu laikā pēc tā saņemšanas. Ja pēc Pasūtītāja vērtējuma Pakalpojums nav sniegts atbilstoši Līguma nosacījumiem, tas 5 (piecu) darba dienu laikā iesniedz Izpildītājam rakstveida pretenziju. Šādā gadījumā Puses vienojas par termiņiem un veicamajiem pasākumiem, lai novērstu norādītos trūkumus un neatbilstības Līguma prasībām.
   4. Izpildītājs saskaņā ar Valsts policijas koledžas 2022. gada 26. maija iekšējo noteikumu Nr. 4 "Profesionālās pilnveides un pieaugušo neformālās izglītības programmu izstrādes un īstenošanas kārtība Valsts policijas koledžā" 56.punktu, 20 (divdesmit) darba dienu laikā pēc Mācību kursa sniegšanas, katram Mācību kursa saņēmējam elektroniski nosūta apliecību par konkrētā Mācību kursa apguvi.
   5. Pasūtītājs visus no savas puses elektroniski parakstītus dokumentus (nodošanas-pieņemšanas aktus, pretenzijas, un tml.) nosūta uz šādu Izpildītāja e-pasta adresi: [pasts@koledza.vp.gov.lv.](mailto:pasts@koledza.vp.gov.lv.%20)
2. **Pušu pienākumi un tiesības**
   1. Izpildītājs ievēro darba aizsardzības noteikumus, ugunsdrošības noteikumus un citas Latvijas Republikas normatīvo aktu prasības, ciktāl tās ir piemērojamas Pakalpojuma izpildei.
   2. Katra no Pusēm nekavējoties, bet ne vēlāk kā 3 (trīs) darba dienu laikā no attiecīgo apstākļu konstatēšanas brīža, elektroniski paziņo otrai Pusei par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi.
   3. Pasūtītājs iesniedz Izpildītājam Pakalpojuma sniegšanai nepieciešamo informāciju, kas ir Pasūtītāja rīcībā vai kurus Pasūtītājs ir apņēmies iesniegt Izpildītājam.
   4. Izpildītājs uzņemas neizpaust informāciju, nepaturēt un nenodot trešajām personām dokumentus vai to kopijas, kas Izpildītājam ir nodoti Pakalpojuma sniegšanai, kā arī neizpaust informāciju trešajām personām, kas Izpildītājam apmācību veikšanas laikā tieši vai netieši kļūst zināma par Pasūtītāju vai tā darbiniekiem.
   5. Pasūtītājs apņemas savlaicīgi veikt Izpildītāja Pakalpojuma pieņemšanu, ja Pakalpojums tiek sniegts atbilstoši Līguma nosacījumiem.
   6. Līguma izpildes ietvaros Izpildītājam ir tiesības piesaistīt citas kvalificētas personas Pakalpojuma sniegšanas un Līguma izpildes nolūkā.
   7. Izpildītājs ir tiesīgs pārbaudīt sniegtā pakalpojuma realizācijas kvalitāti, veicot Mācību kursa dalībnieku anketēšanu.
3. **Pušu atbildība**
   1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Pasūtītājs nav atbildīgs par savu saistību neizpildi norunātajā termiņā, ja Izpildītājs nepilda savas saistības, t.i., neveic Pakalpojuma sniegšanu atbilstoši Līguma noteikumiem vai citādi izvairās no savu saistību izpildes.
   3. Pasūtītājs, par to paziņojot Izpildītājam, var apturēt maksājuma izpildi, ja Izpildītājs nepilda no Līguma izrietošās saistības vai ja pastāv jebkāds cits apstāklis, par kuru saskaņā ar Līgumu ir atbildīgs Izpildītājs, un kas traucē vai var traucēt Pakalpojuma sniegšanu.
   4. Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
   5. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
   6. Ja Pasūtītājs nokavē kādu no Līgumā noteiktajiem maksājuma veikšanas termiņiem, tas maksā pēc Izpildītāja pieprasījuma Izpildītājam līgumsodu 0,1 % (nulle komats viens procents) apmērā no nokavētās maksājuma summas par katru nokavēto dienu, bet ne vairāk kā 10% (desmit procenti) no Līguma summas. Ja maksājums nav veikts noteiktajā termiņā, Izpildītājs ne vēlāk kā 3 (trīs) mēnešu laikā no maksājuma nokavējuma var prasīt līgumsoda samaksu.
   7. Līgumsodu Pasūtītājs maksā, attiecīgo summu ieskaitot Izpildītāja norēķinu kontā, kas norādīts Līgumā.
   8. Līgumsodu nomaksa neatbrīvo Puses no Līguma saistību izpildes pienākuma.
   9. Ja līgumsoda summa sasniedz 10% no Līguma summas Izpildītājs, neierobežojot savas tiesības uz līgumsodu, var vienpusēji atkāpties no Līguma.
4. **Nepārvarama vara**
   1. Puse tiek atbrīvota no atbildības par pilnīgu vai daļēju pienākumu nepildīšanu, ja tai par pamatu bijusi nepārvarama vara, kas radusies Līguma darbības laikā vai ārkārtējas situācijas izveidošanās rezultātā, kuru Puse nevarēja paredzēt vai novērst. Pie šādiem ārkārtēja rakstura apstākļiem pieskaitāmi: dabas stihijas, plūdi, ugunsgrēks, streiki, pandēmija, karš u.tml., valsts institūciju akti un darbības, vai arī citi no pušu gribas neatkarīgi apstākļi (t.sk. slimības un to ierobežošanas, ārstniecības pasākumi) un ko apstiprina kompetentu iestāžu informācija par notikušo un tā izraisītajām sekām.
   2. Ja iestājās Līguma 7.1. apakšpunktā norādītie apstākļi, Pusei nekavējoties (bez acīmredzamas vilcināšanās), jāpaziņo par to otrai Pusei. Paziņojumā jāraksturo apstākļi, kā arī to ietekmes vērtējums attiecībā par savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kurā paredzams izpildīt Līgumā paredzētos pienākumus.
   3. Gadījumos, kas paredzēti Līguma 7.1. apakšpunktā, atbilstoši tam, cik ilgi darbojas šie apstākļi vai to sekas, Līguma izpildes termiņš tiek pagarināts, par ko Puses vienojas atsevišķi. Ja Līguma izpilde nav iespējama Līguma 7.1. apakšpunktā norādīto apstākļu dēļ, Puses vienojas par Līguma izbeigšanu un, proporcionāli sniegto pakalpojumu apjomam, vienojas par galīgo maksu par pakalpojumu.
5. **Līguma izmaiņas un izbeigšana**
   1. Līgumu var grozīt vai izbeigt saskaņā ar Pušu rakstisku vienošanos. Vienošanās stājas spēkā kad to parakstījušas abas puses un ir Līguma neatņemama sastāvdaļa.
   2. Pasūtītājs var vienpusēji izbeigt Līgumu pirms termiņa, par to informējot Izpildītāju 20 (divdesmit) darba dienas iepriekš, ja Izpildītājs nepilda Līguma nosacījumus un nav novērsis konstatētos pārkāpumus.
   3. Ja, pastāvot Līguma 7.1. apakšpunktā norādītajiem apstākļiem, kas ierobežo saistību izpildi, Pusēm neizdodas vienoties par Līguma saistību izpildes termiņa pagarinājumu, šāds termiņa pagarinājums rada nesamērīgus izdevumus kādam no Līdzējiem vai pagarinājums nav iespējams, ievērojot saprātīgus Līguma izpildes termiņus, katra no Pusēm var vienpusēji Līgumu izbeigt, otru Pusi par to brīdinot 20 (divdesmit) darba dienas iepriekš.
   4. Ja Līgums tiek izbeigts pirms termiņa, pamatojoties uz Līguma 7.3 apakšpunktu, Izpildītājs sastāda nodošanas-pieņemšanas aktu, nosakot Izpildītāja izpildītās un Pasūtītāja pieņemtās Pakalpojuma daļas vērtību un Izpildītājam pienākošās naudas summas. Izpildītājam pienākošos naudas summas maksājumus Pasūtītājs veic 15 (piecpadsmit) darba dienu laikā pēc rēķina saņemšanas par aprēķinātā Pakalpojuma daļas vērtību.
6. **Fizisko personu datu apstrāde**
   1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
   2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad normatīvie akti paredz šādu datu nodošanu.
   3. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja zūd nepieciešamība tos apstrādāt Līguma izpildes nodrošināšanai.
7. **Strīdu izšķiršana**
   1. Līguma izpildes laikā radušos strīdus un domstarpības, puses risina savstarpēju sarunu ceļā. Ja 30 (trīsdesmit) darba dienu laikā vienošanās netiek panākta, ikviena no Pusēm var vērsties tiesā Latvijas Republikas tiesību aktos noteiktajā kārtībā.
   2. Pusei ir jāatbild uz otras puses piedāvāto strīda risinājuma priekšlikumu 5 (piecu) darba dienu laikā no tā saņemšanas dienas. Ja strīda risinājumu neizdodas panākt 5 (piecu) darba dienu laikā no strīda risinājuma priekšlikuma saņemšanas dienas, puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.
8. **Noslēguma noteikumi**
   1. Līgums atceļ visas iepriekšējās Pušu mutiskās un rakstiskās vienošanās, kas attiecas uz Līgumu un tā izpildi.
   2. Līgums ir saistošs Pasūtītājam un Izpildītājam, to tiesību un saistību pārņēmējiem.
   3. Mainot Puses nosaukumu, adresi vai citus rekvizītus, tai skaitā, ja tiek mainīti Pušu pilnvarotie pārstāvji, to telefona numurs, e-pasta adrese, katra Puse apņemas rakstveidā 5 (piecu) darba dienu laikā paziņot otrai Pusei par izmaiņām. Puses ir savstarpēji materiāli atbildīgas par visiem zaudējumiem, kuri var tikt nodarīti, otrai Pusei nepildot šī apakšpunkta noteikumus.
   4. Līgumā izveidotais noteikumu sadalījums punktos ar tiem piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
   5. Ja kāds no Līguma noteikumiem zaudē savu juridisko spēku, tas neietekmē pārējo Līguma noteikumu spēkā esamību.
   6. Izpildītājs Pasūtītājam ar Pakalpojuma nodošanas-pieņemšanas akta abpusējas parakstīšanas brīdi nodod īpašuma tiesības uz Pakalpojuma ietvaros izstrādāto dokumentāciju (sagatavotajiem materiāliem un dokumentiem), kas ir nodota Pasūtītājam. Pasūtītājs apņemas ievērot Izpildītāja kā autora nemantiskās tiesības un, izmantojot darba rezultātus, identificēt Izpildītāju kā attiecīgo materiālu autoru.
   7. Pēc Līguma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   8. Līgums sastādīts uz 7 (septiņām) lapām ar pielikumu uz 2 (divām) lapām.

|  |  |
| --- | --- |
| **Pasūtītājs:**  **Rīgas valstspilsētas pašvaldības policija**  Valērijas Seiles iela 12A, Rīga, LV- 1019  Norēķinu rekvizīti:  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Konts: LV41RIKO0021800014010  Kods: RIKOLV2X  RD iestādes kods: 219  **J. Lūkass** | **Izpildītājs:**  **Valsts policijas koledža**  NMR kods90000072027  Juridiskā adrese: Ezermalas iela 10, Rīga,  LV–1014  Tālrunis: +371 67146279  e-pasts: pasts@koledza.vp.gov.lv  Banka: Valsts kase, Kods: TRELLV22  Konta Nr. LV30TREL2140637008000  **Z.Pumpure** |

*Pielikums Līgumam*

*Par izglītības pakalpojuma sniegšanu*